CELEX: 32017D0727
Language: lv
Date: 2017-03-23 00:00:00
Title: Komisijas Īstenošanas lēmums (ES) 2017/727 (2017. gada 23. marts) par Melnkalnes atzīšanu attiecībā uz jūrnieku sagatavošanas un sertificēšanas sistēmām saskaņā ar Eiropas Parlamenta un Padomes Direktīvu 2008/106/EK (izziņots ar dokumenta numuru C(2017) 1815) (Dokuments attiecas uz EEZ. )

25.4.2017   
            
            
               LV
            
            
               Eiropas Savienības Oficiālais Vēstnesis
            
            
               L 107/31
            
         KOMISIJAS ĪSTENOŠANAS LĒMUMS (ES) 2017/727
   (2017. gada 23. marts)
   par Melnkalnes atzīšanu attiecībā uz jūrnieku sagatavošanas un sertificēšanas sistēmām saskaņā ar Eiropas Parlamenta un Padomes Direktīvu 2008/106/EK
   
      
         (izziņots ar dokumenta numuru C(2017) 1815)
      
   
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2008. gada 19. novembra Direktīvu 2008/106/EK par jūrnieku minimālo sagatavotības līmeni (1) un jo īpaši tās 19. panta 3. punktu,
   tā kā:
   
               (1)
            
            
               Saskaņā ar Direktīvu 2008/106/EK dalībvalstis var nolemt atzīt trešo valstu izdotos attiecīgos jūrnieku sertifikātus, ja šādu trešo valsti atzīst Komisija. Minētajām trešām valstīm ir jāatbilst visām prasībām Starptautiskās Jūrniecības organizācijas 1978. gada Konvencijā par jūrnieku sagatavošanas, sertificēšanas un sardzes pildīšanas standartiem (“STCW konvencija”).
            
         
               (2)
            
            
               Grieķija 2011. gada 29. marta vēstulē lūdza Melnkalnes atzīšanu. Pēc šā pieprasījuma Komisija sazinājās ar Melnkalnes iestādēm nolūkā novērtēt to sagatavošanas un sertifikācijas sistēmu, lai pārliecinātos, vai Melnkalne ievēro visas STCW konvencijas prasības un vai ir veikti pienācīgi pasākumi, lai novērstu krāpšanos ar sertifikātiem. Tika paskaidrots, ka novērtējums pamatosies uz faktu konstatēšanas inspekcijas rezultātiem, kuru paredzēts veikt Eiropas Jūras drošības aģentūras (“aģentūra”) ekspertiem.
            
         
               (3)
            
            
               Komisija veica novērtējumu par Melnkalnes sagatavošanas un sertifikācijas sistēmu, pamatojoties uz pārbaudes rezultātiem, kura notika 2012. gada februārī un ņemot vērā brīvprātīgu korektīvo pasākumu plānu, ko Melnkalnes iestādes iesniedza 2013. gada jūnijā.
            
         
               (4)
            
            
               Novērtējumā norādīja uz vairākām jomām, kurām Melnkalnes iestādēm pienācīgi jāpievēršas, tostarp par nepilnībām valsts noteikumos, piemēram, noteikumu trūkumu attiecībā uz dažu kategoriju instruktoru kvalifikāciju un nepietiekamām vai nepilnīgām sertifikācijas prasībām, kā arī kvalitātes nodrošināšanas procedūrām un apmācības programmām. Tādēļ tika nolemts, ka aģentūrai ir jāveic papildu pārbaude, kura notika 2015. gada martā.
            
         
               (5)
            
            
               Pēc papildu pārbaudes Melnkalnes iestādes 2015. gada novembrī iesniedza atjauninātu korektīvo pasākumu plānu. Komisija 2016. gada maijā nosūtīja Melnkalnes iestādēm novērtējuma ziņojumu, pamatojoties uz 2015. gada marta pārbaudes rezultātiem un ņemot vērā atjaunināto korektīvo pasākumu plānu, un pieprasīja papildu paskaidrojumus, kurus Melnkalnes iestādes sniedza 2016. gada jūlijā, septembrī un oktobrī.
            
         
               (6)
            
            
               Pamatojoties uz visu savākto informāciju, var secināt, ka Melnkalnes iestādes ir veikušas pasākumus, lai Melnkalnes jūrnieku sagatavošanas un sertificēšanas sistēmu pielāgotu STCW konvencijas prasībām, ietverot pienācīgu dokumentāru pierādījumu sniegšanu.
            
         
               (7)
            
            
               Konkrēti Melnkalne ir pieņēmusi jaunus tiesību aktus, lai novērstu atklātos trūkumus valsts noteikumos, ir atjauninājusi savas administrācijas un jūrniecības izglītības iestāžu kvalitātes procedūras, un jūrniecības izglītības iestāžu mācību un apmācību programmas.
            
         
               (8)
            
            
               Novērtējuma galarezultāts rāda, ka Melnkalne ievēro STCW konvencijas prasības un ka tā ir veikusi attiecīgus pasākumus, lai novērstu krāpšanu saistībā ar sertifikātiem.
            
         
               (9)
            
            
               Dalībvalstīm ir sniegts ziņojums par novērtējuma rezultātiem.
            
         
               (10)
            
            
               Šajā lēmumā paredzētais pasākums ir saskaņā ar Kuģošanas drošības un kuģu izraisītā piesārņojuma novēršanas komitejas atzinumu,
            
         IR PIEŅĒMUSI ŠO LĒMUMU.
   1. pants
   Direktīvas 2008/106/EK 19. panta izpildes vajadzībām Melnkalne tiek atzīta attiecībā uz jūrnieku sagatavošanas un sertificēšanas sistēmām.
   2. pants
   Šis lēmums ir adresēts dalībvalstīm.
   
      Briselē, 2017. gada 23. martā
      
         
            Komisijas vārdā –
         
         
            Komisijas locekle
         
         Violeta BULC
      
   
   
      (1)  OV L 323, 3.12.2008., 33. lpp.